รีวิวครั้งที่2นะจ๊ะ
มื้อเย็นในวันที่อ้วนเอาๆแบบนี้ หากินนอกบ้านลำบากแท้ มาที่ร้านนี้เลยค่ะ อยู่กลางถนนธนาลัย เยื้องๆสวนตุงและโคม เมนูอาหารเพื่อสุขภาพหลากหลาย อร่อยเกินคาด ราคาโดนใจ แอร์เย็น เพลงเพราะ ร้านสะอาด สงบ พนักงานค่อดสุภาพค่ะ
อาหารมี น้ำผักผลไม้ เริ่ม70฿,สลัดต่างๆ เริ่ม80฿,ข้าว+ผัก+ปลา เริ่ม90฿,ยำเริ่ม60฿,สเต็กเริ่ม89฿  มีขนมโฮมเมดรสชาติดี และกาแฟบริการด้วยค่ะ
ป้าสั่งอาหารแบบไม่ต้องสนแคลอรี่กันเลย ดังต่อไปนี้
-ห้ามพลาด!!!ยำเห็ดสุขภาพ60฿ สาระพัดเห็ดคลุกเคล้ามากับน้ำยำจัดจ้าน หอมพริกขี้หนูสับสดๆและมะนาว เมนูยำร้านนี้อร่อยทุกเมนูค่ะ
-ควรลอง!สลัดผลไม้90฿ สร้างภาพกันต่อไปแบบเบาๆ น้ำสลัดหอมงาดีค่ะ จิ้มเพลิน สั่งทุกครั้งที่มา
-สเต็กหมูพริกไทยดำ 89฿ ได้2ชิ้น พร้อมผักไฮโดรฯสดๆ เดอะแก้งเกือบจะเลียจาน หมูนุ่มและกลมกล่อมดีค่ะ
-ฟิชแอนด์ชิป 150฿ อย่าเพิ่งค้อนป้าว่าอาหารผิดคอนเซ็ป เด็กกินเค้าแค่มองเอง55 สังเกตุว่าอาหารทอดๆมันๆจะขายแพงกว่าเยอะเลย คงหวังดีอยากให้คนกินผักน่ะค่ะ
น้ำแข็งและน้ำเปล่าฟรีจ้า วันนี้เช็คบิล390฿ กลับบ้านอย่างปลื้มปริ่ม จบภาระกิจกินเห็ดสร้างภาพแต่เพียงเท่านี้